stanford-oval/wikipedia huggingface dataset:
Ihmisoikeudet Zimbabwessa
Taloudelliset, sosiaaliset ja sivistykselliset oikeudet

Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.
Vuonna 2008 talousvaikeudet heikensivät kotitalouksien ravinnon, terveydenhoidon ja koulutuksen hankintaa. Kesäkuussa 2008 hallitus kielsi kansalaisjärjestöjen avun.
Zimbabwen humanitaarinen kriisin vuoksi Etelä-Afrikkaan lähti 46 000 turvapaikkaa hakevaa pakolaista pelkästään heinä-syyskuussa 2008.
Oikeus tasapuoliseen kohteluun oikeudenkäynnissä

Transparency International  TI:n mukaan yleinen näkemys on että Zimbabwen oikeusjärjestelmä ei ole ollut riippumaton ja sitoutumaton ainakaan vuosina 2002-2007. Oikeustoimien hidastelu saattaa olla taktikointia. Vuonna 2000 kansalaisjärjestö nosti syytteen poliisin laittomasta kanteen tekijän invalidisoimisesta ampumalla. Kun oikeuden päätös annettiin vuonna 2004, hyperinflaatiosta johtuen alkuperäinen 100 000 dollarin korvaus vastasi 33 dollaria.
Zimbabwessa tulee voimaan laki jonka nojalla valkoinen liikemies voidaan laittaa enimmillään viideksi vuodeksi vankilaan, jos tämä ei luovuta yritystä mustille.
Aiheesta muualla

Politically Motivated Violence in Zimbabwe 2000–2001: A Report on the Campaign of Political Repression, Conducted by the Zimbabwean Government under the Guise of Carrying out Land Reform’, Zimbabwe Human Rights NGO Forum August 2001
Second Report of Parliament of Zimbabwe Portfolio Committee on Lands, Agriculture Water Development, Rural Resources and Resettlement’, Parliament of Zimbabwe 20.12.2004
Human Rights Watch
Amnesty International
Hopeaevähai

| Hopeaevähai |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Luomihaikalat Carcharhiniformes
Heimo::  Tiikerihait Carcharhinidae
Suku::  Carcharhinus
Laji::  albimarginatuss
Kaksiosainen nimi
 Carcharhinus albimarginatus  Rüppell, 1837 
 Hopeaevähain levinneisyysalue
Katso myös
   Hopeaevähai Wikispeciesissä   Hopeaevähai Commonsissa 
Infobox OKVirheellinen NIMI-arvoIUCN-testi OK: 
Hopeaevähai (Carcharhinus albimarginatus) on tiikerihaihin eli ihmishaihin (Carcharhinidae) kuuluva hailaji.
Kuvaus

Hopeaevähai on yleensä tummanharmaa tai harmaa-ruskea. Hopeaevä-nimi tulee valkoisista täplistä, joita on kalan kaikissa evissä. Se on keskimäärin 1,8–2,7 metriä pitkä, mutta voi olla lähes 3,5 metriä, ja se painaa lähes 162 kilogrammaa. Hopeaevähailla on pyöristynyt kuono ja suuret, pyöreät silmät.
Ravinto

Hopeaevähain ravintoon kuuluu pohjakaloja, kuten raitamakrilleja, kotkarauskuja, huulikaloja ja tonnikaloja sekä muita pieniä haita. Se syö myös mustekaloja ja kalmareita.
Elinalue

Hopeaevähain levinneisyysalue on Indo-Tyynenmeren alueet, Punainenmeri ja Itä-Afrikka, mukaan lukien Madagaskar, Seychellit, Mauritius ja Chagosin saaristo, Tuamotu ja Pohjois-Australia.
Elinalue > Elimympäristö

Hopeaevähai elää yleisesti rannikolla, mantereen lähistöllä ja laguuneilla. Se elelee yleensä riutoilla. Se elää yleensä 600–800 metrin syvyydessä. Nuoret yksilöt asuvat matalikoilla lähellä rantaa, jotta niiden joutuminen ravinnoksi olisi mahdollisimman pieni.
Lisääntyminen

Hopeaevä naaras voi saada 1–11 poikasta (yleensä 5 tai 6). Raskausaika on noin vuosi, poikaset syntyvät kesällä. Poikasen pituus syntymän jälkeen on noin 55–80 cm.
Vaara ihmiselle

Hopeaevähain kanssa pitää olla varovainen, koska se on potentiaalisesti vaarallinen ihmisille. Lajia pidetään mahdollisesti vaarallisena sen suuren koon takia. Hopeaevähai on vastannut yhdestä hyökkäyksestä ihmisen kimppuun. Se pyrkii säilyttämään etäisyyden sukeltajiin ja uimareihin.
Hopeaevähai
Hopeaevähai
Hopeaevähain suu
Jack Haley (koripalloilija)

| Jack Haley |
| --- | --- |

Henkilötiedot
Koko nimi:  Jack Kevin Haley
Syntynyt: 27. tammikuuta 1964 Long Beach, Kalifornia, Yhdysvallat
Kuollut: 16. maaliskuuta 2015 (51 vuotta) Los Alamitos, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  208 cm
Paino:  109 kg
NBA-varaus:  79. varaus 1987 (Chicago Bulls)
Pelaajaura
Yliopistojoukkueet
1984–1987:  UCLA
Seurajoukkueet
1987–1988 1988–1989 1989–1991 1991–1992 1993 1993–1995 1995–1996 1996–1997 1997–1998:  RCD Espanyol Chicago Bulls New Jersey Nets Los Angeles Lakers AEK Ateena BC San Antonio Spurs Chicago Bulls La Crosse Bobcats New Jersey Nets
Jack Kevin Haley (27. tammikuuta 1964 Long Beach, Kalifornia – 16. maaliskuuta 2015 Los Alamitos, Kalifornia) oli yhdysvaltalainen koripalloilija.
Chicago Bulls varasi Haleyn NBA:han 79. varausvuorolla vuoden 1987 varaustilaisuudessa. Bullsin lisäksi Haley pelasi muissa NBA-seuroissa, CBA-liigassa, Espanjassa ja Kreikassa.
Haley ei pelannut ollenkaan kaudella 1992–1993 loukkaantumisen vuoksi. Kaudella 1995–1996 hän pelasi vain yhdessä ottelussa. Kyseisellä kaudella Haleyn joukkue Bulls voitti NBA:n mestaruuden. Haley kuoli 51-vuotiaana 16. maaliskuuta 2015 Kalifornian Los Alamitosissa.
Iheb Msakni

| Henkilötiedot |
| --- | --- | --- |
Koko nimi: Iheb Mohamed Msakni
Syntymäaika: 18. heinäkuuta 1987 (ikä 37)
Syntymäpaikka: Tunisia
Pelipaikka: oikea keskikenttälaituri
Pituus: 186 cm
Seura
Seura:  ES Sahel
Seurat
| Vuodet | Seura | O (M) |
| 2008–2012 2009–2010 2012–2014 2014–2015 2015– |  Stade Tunisien →  EGS Gafsa  Espérance  Al-Ahed SC  ES Sahel | 48 (7) 14 (4) 44 (9) 18 (10) 10 (2) |
Maajoukkue
| 2011– |  Tunisia | 8 (0) |
 Seurajoukkueuran tilastot kattavat vain kansalliset sarjat, päivitetty 2. heinäkuuta 2016.  Maajoukkueuran tilastot päivitetty 9. tammikuuta 2012.
Iheb Mohamed Msakni (s. 18. heinäkuuta 1987) on tunisialainen jalkapalloilija. Keskikentän laidalla pelaava Msekni edustaa Tunisian pääsarjassa ES Sahelia.
Hänen veljensä Youssef pelaa myös jalkapalloa Qatarin pääsarjassa.
Ura

Msakni aloitti ammattilaisuransa kaudella 2008–2009 Stade Tunisienin riveissä, jolloin hän pelasi kauden aikana yhdeksän ottelua ja onnistui kerran maalinteossa. Maali syntyi 23. elokuuta 2008 kotiottelussa AS Marsaa vastaan. Kauden jälkeen Msakni pelasi yhden kauden lainalla EGS Gafsassa, jossa hän pelasi yhteensä kaksitoistaottelua tehden niissä neljä maalia.
Tammikuussa 2012 Msakni siirtyi kolmen ja puolen vuoden sopimuksella Espéranceen. Hän pelasi ensimmäisen ottelunsa Esperancen paidassa 11. helmikuuta 2012 ES Zarsista vastaan, jonka Esperance voitti maalein 5–0. Msakni teki kuitenkin avausmaalinsa kolmannessa ottelussaan CS Sfaxienia vastaan, joka oli myös ottelun ainoa maali.
Maajoukkueura

Msakni pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan.
Jack Günthard

| Mitalit | Mitalit | Mitalit |  |
| --- | --- | --- | --- |
|  Jack Günthard |  Jack Günthard |  Jack Günthard |  |
Maa:   Sveitsi
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | rekki |  |
|  Hopeaa | Helsinki 1952 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Basel 1950 | joukkuekilpailu |  |
|  Pronssia | Rooma 1954 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Pariisi 1957 | nojapuut |  |
|  Kultaa | Pariisi 1957 | rekki |  |
Jakob ”Jack” Günthard (8. tammikuuta 1920 Hirzel – 7. elokuuta 2016 Biel) oli sveitsiläinen telinevoimistelija, olympiavoittaja, maailman- ja euroopanmestari. Hänet nimettiin lajin Hall of Fameen vuonna 1997.
Günthard voitti Helsingin kesäolympialaisissa 1952 kultaa rekiltä ja hopeaa joukkuekilpailusta. Hän saavutti myös kaksi MM-mitalia joukkuekilpailusta ja Pariisin EM-kilpailuista 1957 kultaa nojapuilta ja rekiltä.
Günthard toimi voimistelijanuransa jälkeen Italian ja Sveitsin maajoukkuevalmentajana. Hän kuoli Bielissä 96-vuotiaana 7. elokuuta 2016.
Iivari Fröjdman

Suomalaiset ratsastajat lähdössä Tukholmaan kilpailemaan 1941. Iivari Fröjdman kuvassa kolmas vasemmalta.
Ivar Waldemar Fröjdman (17. elokuuta 1880 – 28. heinäkuuta 1954 Helsinki) oli suomalainen varatuomari ja kilparatsastaja.
Iivari Fröjdman oli ratsastuksen saralla aktiivinen sekä kilpailijana että yhdistystoimijana. Fröjdman harrasti aluksi maasto- ja matkaratsastusta, mutta kilpailutoiminnan vilkastuttua 1920-luvun loppupuolella hän alkoi kilpailla koulu- ja esteratsastuksessa sekä laukkaradoilla. 1930-luvulla hän oli menestyksekkäimpiä ratsastajia maamme kiitolaukkakilpailuissa. Fröjdman osti Suomeen useita laadukkaita hevosia kuten englannintäysiveriset Lemon Yellow ja Nickolina. Fröjdman toimi myös kilpailutuomarina koulu- ja esteratsastuksessa sekä laukkakilpailuissa ja ratsastusmerkkikokeissa.
Fröjdman oli perustamassa vuonna 1911 Suomen Kenttäratsastusseuraa, joka oli Suomen ensimmäinen ratsastusseura. Hän oli mukana Suomen Ratsastajainliiton perustamisessa vuonna 1920 ja toimi liiton puheenjohtajana vuosina 1923–1924. Fröjdman oli myös vuonna 1930 perustetun Helsingin Ratsastajien (HR) perustajajäsen. Hän toimi HR:n puheenjohtajana vuosina 1946–1947.
Fröjdman putosi hevosen selästä Helsingin Ratsastajien Skatan kesäleirillä 25. heinäkuuta 1954. Onnettomuus johti kuolemaan 28. heinäkuuta. Fröjdman on haudattu Helsinkiin Hietaniemen hautausmaalle.
Aiheesta muualla

Iivari Fröjdman : Totalisaattori. Vedonlyönti hevosurheilun edistäjänä, Suomen Kuvalehti, 23.02.1924, nro 8, s. 12, Kansalliskirjaston digitaaliset aineistot
Iivari Fri

Iivari (Ivar) Fri (14. joulukuuta 1869 Vesanto – 19. kesäkuuta 1931 Rovaniemi) oli suomalainen kirjastontarkastaja ja runoilija.
Frin vanhemmat olivat torppari Adam Fri ja Anna Närhi. Hän oli naimisissa Edla Pakarisen kanssa.
Fri kävi kansanopiston ja toimi Pohjois-Savon kansanopiston käsityönopettajana sekä sen jälkeen Raahen piirin ja viimeksi Rovaniemen piirin kirjastojen tarkastajana.
Fri kuoli tapaturmaisesti Rovaniemellä kesäkuussa 1931.
Teoksia

Runo. Lausuttu kesäjuhlassa Pohjois-Savon Kansanopistolla 7 p:nä kesäk. 1908 : Toivon kevät. - Aate. - Valon valta. Malmström,  Kuopio 1908
Huomioita Pohjanmaan maaseudun kirjasto-oloista.  Kansanvalistus ja kirjastolehti 1923
Länsipohjan rajalta : Kirjasto-oloista. Kansanvalistus ja kirjastolehti 1923
Pohjois-Suomen kirjastoneuvojan mietteitä. Kansanvalistus ja kirjastolehti 1926
Jack Haley

| Jack Haley |
| --- | --- |
 Jack Haley elokuvan Alexanderin jazzyhtye (1938) trailerissa.
Henkilötiedot
Syntynyt: 10. elokuuta 1898 Boston, Massachusetts, Yhdysvallat
Kuollut: 6. kesäkuuta 1979 (80 vuotta) Los Angeles, Kalifornia
Ammatti:  näyttelijä
Aiheesta muualla
IMDb 
Elonet
Jack Haley (10. elokuuta 1898 Boston, Massachusetts – 6. kesäkuuta 1979 Los Angeles, Kalifornia) oli yhdysvaltalainen näyttelijä. Hänen tunnetuimpiin rooleihinsa kuuluu Peltimies vuonna 1939 valmistuneessa elokuvassa Ihmemaa Oz. Haleyn muihin elokuviin kuuluvat muun muassa Pigskin Parade (1936) ja Alexanderin jazzyhtye (1938). Hän lopetti elokuvanäyttelemisen 1950-luvulla, jonka jälkeen hän toimi kiinteistöalalla. Hän on saanut tähden Hollywood Walk of Famelle.
Iso Ollinlampi (Soini)

| Iso Ollinlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°52′46″N, 24°23′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.674.1.024
Mittaustietoja
Pinnankorkeus:  189,2 m  
Pituus:  440 m  
Leveys:  180 m  
Rantaviiva:  1,187 km  
Pinta-ala:  4,703 ha  
Saaria:  1 
 fiIso Ollinlampi 
Iso Ollinlampi  on Etelä-Pohjanmaalla Soinissa  Limaperän lähellä sijaitseva lampi.
Maantietoa

Lampi on 440 metriä pitkä, 180 metriä leveä, ja sen pinta-ala on 4,7 hehtaaria. Lammella on kartan mukaan yksi saari. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 189,2 metriä mpy.
Il Saggiatore

Il Saggiatoren kansilehti
Il Saggiatore (suomeksi Vaaka) on Galileo Galilein Roomassa lokakuussa 1623 julkaistu kirjeen muotoon kirjoitettu esseemäinen kiistakirjoitus.
Teoksessa Galilei puhuu matematiikan merkityksestä tieteessä:
"Filosofia on kirjoitettu tähän suureen kirjaan, maailmankaikkeuteen, joka
on aina edessämme avoinna. Kirjaa ei kuitenkaan käsitetä, ennen
kuin oppii ymmärtämään kieltä ja lukemaan kirjaimia joilla se on kirjoitettu.
Se on kirjoitettu matematiikan kielellä, ja sen aakkosina ovat
kolmiot, ympyrät ja muut geometriset kuviot, joita ilman on ihmisen
mahdotonta ymmärtää siitä sanaakaan. Ilman niitä vaellamme vain pimeässä labyrintissa."
− Galileo Galilei 1622. (Suomeksi: Leikola & Markkanen 1987, s. 23.)
Italian kroaatit

Italian kroaatit ovat Italiassa asuvia kroaatteja. Historiallista kroaattiasutusta on Campobasson provinsissa Molisen alueella Etelä-Italiassa. Alueella asuu 2 000–2 400 kroaatin puhujaa, mutta etnisiä kroaatteja arvioidaan olevan vähintään 25 000. Kroaatit ovat Italian pienimpiä kielivähemmistöjä. Kroaatteja asuu yhteensä yhdeksässä yhteisössä, mutta kieltä puhutaan vain kolmessa.
Historia

Kroaatit tulivat alueelle ilmeisesti 1400- tai 1500-luvulla pakoon Ottomaaneja. Joidenkin tutkijoiden mukaan he tulivat Istriasta ja joidenkin toisten mukaan taas Herzegovinasta. Kroaatien puhuma kieli säilyi eristyksissä muista slaavilaisista kielistä lähes 500 vuoden ajan. Kirjallisuutta alettiin tuottaa paikallisella murteella 1800-luvulla. Seuraavalla vuosisadalla alkoi joukkomuutto Yhdysvaltoihin ja Etelä-Amerikkaan. Toinen muuttoaalto tapahtui 1950-luvulla kun suuri joukko kroaatteja muutti muualle Eurooppaan sekä Australiaan. Samalla vuosikymmenellä alkoi myös kiihtynyt sulautuminen italialaisiin. Kielivähemmistöt saivat suojan vuoden 1947 perustuslaissa ja Molisen alueesta tuli autonominen vuonna 1963. Vähemmistöjen suojelemiseksi vuonna 1999 tehdyssä laissa mainitaan kroaatit. Italia ja Kroatia sopivat kroaattivähemmistön tukemisesta ja Kroatia avasi konsulaatin Montemitrossa vuonna 2004.
Nykypäivä

Kroaatin kieltä voi opiskella valinnaisena aineena muutamissa alueen peruskouluissa. Kroaattien asuma-alueen kunnissa ei ole velvoitetta julkaista asiakirjoja kroaatiksi, mutta niitä julkaistaan esimerkiksi kunnanvaltuustojen keskusteluista. Kroaattien asuma-alueella on myös paikoittain kroaatin ja italiankielisiä tienviittoja. Kroaatin kielisiä radiolähetyksiä tai lehtiä ei ole, mutta paikalliset voivat seurata Kroatialaisia julkaisuja. Kroaattiyhteisön pitkän eristäytyneisyyden vuoksi he ovat herättäneet kiinnostusta geenien tutkijoissa ja tutkimuksia on tehnyt esimerkiksi Rooman yliopisto. Lähes 90 % kroaateista käy säännöllisesti kirkossa. Italian ja kroaatin lisäksi osa puhuu albaniaa, jonka puhujia asuu samalla alueella kroaattien kanssa.
Asukasluvun kehitys kolmessa kroaatia puhuvassa kylässä 1861–1991.
Iván Helguera

| 0 | 1 | 2 |
| --- | --- | --- |

Henkilötiedot
Koko nimi: Iván Helguera Bujía
Syntymäaika: 28. maaliskuuta 1975
Syntymäpaikka: Santander, Kantabria, Espanja
Pelipaikka: puolustaja
Pituus: 185 senttimetriä
Seura
Seura: –
Seurat
| Vuodet | Seura | O (M) |
| 1996 1997 1997–1998 1998–1999 1999–2007 2007–2008 | Manchego Albacete Roma Espanyol Real Madrid Valencia | 13 (2) 14 (2) 8 (0) 37 (2) 229 (18) 25 (1) |
Maajoukkue
| 1998–2004 | Espanja | 47 (3) |
 Seurajoukkueuran tilastot kattavat vain kansalliset sarjat, päivitetty 16. joulukuuta 2008.  Maajoukkueuran tilastot päivitetty 20. heinäkuuta 2007.
Iván Helguera Bujía (s. 28. maaliskuuta 1975 Santander, Kantabrian maakunta, Espanja) on espanjalainen jalkapalloilija, pelipaikaltaan puolustaja.
Helguera on pelannut seuratasolla Manchegossa (1996), Albacetessa (1997), Romassa (1997–1998), Espanyolissa (1998–1999), Real Madridissa (1999–2007) ja Valenciassa (2007–2008). Real Madridissa hän voitti muun muassa Espanjan pääsarjamestaruuden kolmesti ja Mestarien liigan kahdesti. Helguera ja Real Madrid purkivat sopimuksensa kesällä 2007, ja hän siirtyi Valenciaan.Ensimmäisenä kautenaan Valenciassa hän voitti Copa del Reyn, muuten heikohkosti sujuneella kaudella. Helgueran oli tarkoitus pelata Valenciassa seuraavat kolme kautta, mutta talousongelmiin ajautunut Valencia ilmoitti 12. joulukuuta 2008, että joukkue on purkanut sopimuksen Helgueran kanssa.
Espanjan maajoukkueessa Helguera on pelannut lähemmäs 50 ottelua. Hän oli mukana vuosien 2000 ja 2004 EM-kilpailuissa sekä vuoden 2002 MM-kilpailuissa.
Saavutukset

Primera División: 2001, 2003, 2007
Mestarien liiga: 2000, 2002
Espanjan supercup: 2001, 2003
Uefa-supercup: 2002
Intercontinental Cup: 2002
Aiheesta muualla

Iván Helguera Football Database -sivustolla (englanniksi)
Espanjan joukkue – Jalkapallon EM-kilpailut 2000
1 Cañizares |
2 Salgado |
3 Aranzabal |
4 Guardiola |
5 Abelardo |
6 Hierro |
7 Helguera |
8 Fran |
9 Munitis |
10 Raúl |
11 Alfonso |
12 Sergi |
13 Casillas |
14 Gerard |
15 Engonga |
16 Mendieta |
17 Etxeberria |
18 Paco |
19 Velasco |
20 Urzaiz |
21 Valerón |
22 Molina |
Valmentaja Camacho
Espanjan joukkue – Jalkapallon MM-kilpailut 2002
1 Casillas |
2 Torres |
3 Juanfran |
4 Helguera |
5 Puyol |
6 Hierro |
7 Raúl |
8 Baraja |
9 Morientes |
10 Tristán |
11 de Pedro |
12 Luque |
13 Ricardo |
14 Albelda |
15 Romero |
16 Mendieta |
17 Valerón |
18 Sergio |
19 Xavi |
20 Nadal |
21 Luis Enrique |
22 Joaquín |
23 Contreras |
Valmentaja Camacho
Espanjan joukkue – Jalkapallon EM-kilpailut 2004
1 Cañizares |
2 Capdevila |
3 Marchena |
4 Albelda |
5 Puyol |
6 Helguera |
7 Raúl |
8 Baraja |
9 Torres |
10 Morientes |
11 Luque |
12 Gabri |
13 Aranzubia |
14 Vicente |
15 Bravo |
16 Alonso |
17 Etxeberria |
18 César |
19 Joaquín |
20 Xavi |
21 Valerón |
22 Juanito |
23 Casillas |
Valmentaja Sáez
Iso Pirttijärvi (Kivijärvi)

| Iso Pirttijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°12′20″N, 24°56′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Pirttijoki Leukunjokeen 
Järvinumero:  14.448.1.003
Mittaustietoja
Pinnankorkeus:  155,9 m  
Pituus:  730 m  
Leveys:  280 m  
Rantaviiva:  1,941 km  
Pinta-ala:  10,193 ha  
Tilavuus:  0.000044 km³ 
Keskisyvyys:  0,44 m  
Suurin syvyys:  1 m  
Saaria:  ei saaria 
 fiIso Pirttijärvi 
Iso Pirttijärvi  on Keski-Suomessa Kivijärvellä  Autionperän lähellä sijaitseva järvi.
Maantietoa

Järvi on 730 metriä pitkä, 280 metriä leveä, ja sen pinta-ala on 10,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 44 500 kuutiometriä. Sen keskisyvyys on 0,4 metriä ja suurin syvyys on 1,0 metriä. Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Leukunjoen valuma-alueeseen (14.448) se kuuluu. Järven vedenpinnan korkeus on 155,9 metriä mpy.
Italian koripallon supercup

Italian koripallon supercup on vuosittain järjestettävä Cup-ottelu, jossa kohtaavat Italian mestari ja Italian Cupin mestari. Supercupia on pelattu vuodesta 1995 lähtien.
Loppuottelut

| Vuosi | Pelipaikka | Voittaja | Tulos | Toinen | MVP |
| --- | --- | --- | --- | --- | --- |
| 1995 | Casalecchio di Reno | Virtus Bologna | 90–72 | Benetton Treviso |  Orlando Woolridge |
| 1996 | Assago | Scala Verona | 79–72 | Olimpia Milano |  Giacomo Galanda |
| 1997 | Treviso | Benetton Treviso | 78–58 | Virtus Bologna |  Denis Marconato |
| 1998 | Bologna | Fortitudo Bologna | 66–59 | Virtus Bologna |  Alessandro Abbio |
| 1999 | Varese | Varese | 68–61 | Virtus Bologna |  Andrea Meneghin |
| 2000 | Siena | Virtus Roma | 82–78 | Virtus Bologna |  Jerome Allen |
| 2001 | Genova | Benetton Treviso | 88–71 | Scavolini Pesaro |  Tyus Edney |
| 2002 | Genova | Benetton Treviso | 100–72 | Virtus Bologna |  Tyus Edney |
| 2003 | Villorba | Cantù | 85–79 | Benetton Treviso |  Nate Johnson |
| 2004 | Siena | Montepaschi Siena | 85–77 | Benetton Treviso |  David Vanterpool |
| 2005 | Bologna | Fortitudo Bologna | 84–75 | Benetton Treviso |  Marco Belinelli |
| 2006 | Treviso | Benetton Treviso | 76–73 | Eldo Napoli |  Marcus Goree |
| 2007 | Siena | Montepaschi Siena | 96–50 | Benetton Treviso |  Shaun Stonerook |
| 2008 | Siena | Montepaschi Siena | 108–72 | Air Avellino |  Terrell McIntyre |
| 2009 | Siena | Montepaschi Siena | 87–65 | Virtus Bologna |  Romain Sato |
| 2010 | Siena | Montepaschi Siena | 82–64 | Virtus Bologna |  Lester McCalebb |
| 2011 | Siena | Montepaschi Siena | 73–70 | Pallacanestro Cantù |  Kšyštof Lavrinovič |
| 2012 | Forli | Pallacanestro Cantù | 80–73 | Montepaschi Siena |  Manuchar Mark'oishvili |
| 2013 | Siena | Montepaschi Siena | 81–66 | Pallacanestro Varese |  Daniel Hackett |
| 2014 | Sassari | Dinamo Sassari | 96–88 | Olimpia Milano |  Jerome Dyson |
| 2015 | Torino | Pallacanestro Reggiana | 80-68 | Olimpia Milano |  Amedeo Della Valle |
Aiheesta muualla

Lega Basket Serie A (Arkistoitu – Internet Archive) (italiaksi)
Idänhierakka

| Idänhierakka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Hierakat Rumex
Laji::  confertus
Kaksiosainen nimi
 Rumex confertus  Willd. 
Katso myös
   Idänhierakka Wikispeciesissä   Idänhierakka Commonsissa 
Infobox OKNimi-testi OK: 
Idänhierakka (Rumex confertus) on isokokoinen tatarkasvilaji.
Ulkonäkö

Idänhierakka on monivuotinen ruoho, joka kasvaa 60–150 senttimetriä korkeaksi. Kasvin tyvilehdet ovat suuret ja kolmiomaiset, 20–30 cm pitkät. Lehtilapa on sileä ja sen tyvi aavistuksen herttamainen. Lehden ruoti ja lavan keskisuonen alapinta ovat huopakarvaisia. Latvakukinto on hierakkamainen, tiheä ja suhteellisen lyhyt, kukinnan aikana tummanruskeaksi muuttuva. Hedelmä on 3,5 millimetrin pituinen tummanruskea pähkylä. Sitä ympäröi kolmesta munuaismaisesta verkkosuonisesta kehälehdestä muodostuva hedelmäverhiö. Idänhierakka risteytyy muiden hierakoiden kanssa; Suomessa on havaittu lajin risteymiä vesihierakan (Rumex × dolosus), poimuhierakan (Rumex × skofitzii) ja hevonhierakan kanssa.
Levinneisyys

Idänhierakka esiintyy Itä-Euroopassa ja Aasiassa. Levinneisyysalueeseen kuuluvat Venäjä, Kazakstan, Kiina, Suomi, Baltia ja osa Itä-Euroopan maista. Pohjoismaista lajia kasvaa lähes pelkästään Suomessa.
Suomessa idänhierakka on harvinainen uustulokas eri puolilla maata. Kasvia on tavattu Venäjältä levinneenä sotatulokkaana monin paikoin itärajan lähellä, Ilomantsissa, Kuhmossa, Suomussalmella ja Inarissa.
Aiheesta muualla

Kasviatlas 2020: Idänhierakan (Rumex confertus) levinneisyys Suomessa.
Luontoportti: Idänhierakka (Rumex confertus)
Iso Pirttilammi

| Iso Pirttilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°01′59″N, 23°44′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Mustajokeen 
Järvinumero:  35.365.1.001
Mittaustietoja
Pinnankorkeus:  163,2 m  
Rantaviiva:  1,661 km  
Pinta-ala:  5,161 ha  
Saaria:  1 
 fiIso Pirttilammi 
Iso Pirttilammi  tai myös Iso Pirttijärvi on Pirkanmaalla Ruovedellä Pihlajalahden kylän lähellä sijaitseva lampi, joka kuuluu Kokemäenjoen vesistöön.